গঙ্গাপাড়ের ক্লাবে আবারও কি ফিরছেন বহুযুদ্ধের নায়ক মেহতাব হোসেন? মঙ্গলবার সাংবাদিক বৈঠকে মোহনবাগান ফুটবল-সচিব স্বপন (বাবুন) বন্দ্যোপাধ্যায় প্রায় বুক ঠুকে বলে দেন, ‘‘মোহনবাগান ক্লাবেই খেলবে মেহতাব। আমার সঙ্গে মেহতাবের কথাবার্তা হয়ে গিয়েছে।’’ 

এই বিষয়ে অন্যান্য খবর

আলো ছড়ালেন খালিদ। স্মৃতিতে জেগে উঠলেন কোন ‘প্রাক্তন’ 



সবুজ-মেরুন ফুটবল-সচিবের ব্যক্তিগত পছন্দের কারণেই মোহনবাগানের দরজা খুলে যাচ্ছে মেহতাবের জন্য। ষদিও অবশ্য মেহতাব এ প্রসঙ্গে কোনও মন্তব্য করেননি প্রচারমাধ্যমের কাছে। মোহন ফুটবলসচিব এদিন জানিয়ে দেন, ‘‘কার সঙ্গে মেহতাবের আগে কথাবার্তা হয়েছে তা আমার জানা নেই। আমার সঙ্গে মেহতাবের মৌখিক কথাবার্তা হয়ে গিয়েছে।’’ অর্থাৎ সব ঠিকঠাক থাকলে আবারও সবুজ-মেরুন জার্সিতে খেলতে দেখা যাবে মেহতাব হোসেনকে। ২০০৩-০৭ পর্যন্ত এই ক্লাবের হয়েই মাঝমাঠে দাপাতেন মেহতাব। তখন তাঁর জার্সির নম্বর ছিল ২৩। ২০০৭-০৮ মরশুমে মোহনবাগান ছেড়ে ইস্টবেঙ্গলে যাওয়ার পরেই জার্সির নম্বর বদলে যায় মেহতাবের। 
এদিন মোহনবাগান-ক্লাবের তরফে জানিয়ে দেওয়া হয়, ১১ জুন থেকে অনুশীলনে নেমে পড়বেন ফুটবলাররা। তবে সবাই নয়। মোহনবাগান ক্লাবেও ঢুকে পড়েছে শ্রেণিবিন্যাস। যাঁদের বেতন তুলনামূলক ভাবে কম, তাঁরা আগে নেমে পড়বেন মাঠে। যাঁদের বেতন বেশি তাঁদের পারফরম্যান্স খতিয়ে দেখা হবে। তাঁরা মাঠে নামবেন পরে। ক্লাবের আর্থিক অবস্থা ভাল নয়। দামী ফুটবলারদের কি বেতন দেওয়া এবার সম্ভব হবে? মরশুম শুরুর আগেই কিন্তু উঠে গেল অনেক প্রশ্ন।